ลือกันไปได้! EARTH ซุ่มกู้แบงก์ใหญ่ในจีน หวังซื้อหุ้นคืน 10%
ลือกันไปได้! EARTH ซุ่มเจรจากู้เงินแบงก์ใหญ่ในจีน เพื่อซื้อหุ้นคืนจำนวน 10% หลังโดนฟอร์ซเซลอ่วม เมื่อวันที่ 11-12 พ.ค.60 ที่ผ่านมา
29 พ.ค. 2560

ผู้สื่อข่าวรายงานว่า สืบเนื่องจากกรณีที่ราคาหุ้น บริษัท เอ็นเนอร์ยี่ เอิร์ธ จำกัด (มหาชน) หรือ EARTH ปรับตัวลดลงอย่างหนักจนติดระดับฟลอร์ เมื่อช่วงวันที่ 11-12 พ.ค.60 ที่ผ่านมานั้น
เบื้องต้น นายขจรพงศ์ คำดี ประธานกรรมการบริหาร EARTH เคยเปิดเผยว่า เป็นผลสืบเนื่องจากการที่มีบทวิเคราะห์ต่างประเทศสำนักหนึ่งได้ระบุว่า ขณะนี้เป็นช่วงขาลงของธุรกิจถ่านหิน ซึ่งจะส่งผลให้ผลการดำเนินงานของผู้ประกอบการกลุ่มนี้ถูกกดดันจากปัจจัยดังกล่าวในช่วงระหว่างปีนี้
โดยบทวิเคราะห์ดังกล่าว ส่งผลให้เกิดแรงเทขายของนักลงทุนต่างชาติออกมาอย่างหนัก รวมถึงยังสร้างความวิตกกังวลแก่นักลงทุนชาวไทยทำให้เกิดการขายหุ้นออกมาเป็นจำนวนมากเช่นเดียวกัน ซึ่งหมายถึงนักลงทุนบางส่วนที่มีการใช้บัญชีมาร์จิ้นซื้อ-ขายหุ้นด้วย
อย่างไรก็ดี เมื่อราคาเริ่มมีการปรับตัวลดลงในช่วงแรก ผู้ถือหุ้นรายใหญ่ของบริษัทบางรายได้มีการเปิดบัญชีมาร์จิ้นเพื่อซื้อหุ้นของบริษัทเพิ่มเติมเข้ามาบางส่วน แต่เนื่องจากแรงเทขายหุ้นยังมีเข้ามาอย่างต่อเนื่อง ส่งผลให้หุ้นที่ถูกซื้อมาด้วยมาร์จิ้นของผู้ถือหุ้นใหญ่นั้นๆถูกบังคับขาย (ฟอร์ซเซล) ทำให้หุ้นมีการปรับตัวลดลงอย่างหนักอีกระลอก
ทั้งนี้ ล่าสุด มีกระแสข่าวเกิดขึ้นว่าผู้ถือหุ้นใหญ่ของ EARTH อยู่ระหว่างการเจรจากับสถาบันการเงินรายใหญ่แห่งหนึ่งในประเทศจีน เพื่อขอรับการสนับสนุนด้านการเงินมาใช้ในการซื้อหุ้นของบริษัทคืนเป็นจำนวนราว 10%
 
โครงสร้างผู้ถือหุ้นใหญ่ อันดับ 1-5
